ഒരേ ഒരു ലക്‌ഷ്യം ശബരി മാമല
ഒരേ ഒരു മോഹം ദിവ്യ ദർശനം
ഒരേ ഒരു മാർഗം പതിനെട്ടാം പടി
ഒരേ ഒരു മന്ത്രം ശരണം അയ്യപ്പ
ശരണം അയ്യപ്പ സ്വാമി ശരണം അയ്യപ്പ

ഒരുമയോടുകൂടി ഒഴുകി വന്നിടുന്നു
ചരണപങ്കജങ്ങൾ പണിയുവാൻ വരുന്നു
ഒരു വപുസ്സു ഞങ്ങൾക്ക്
ഒരു മനസ്സ് ഞങ്ങൾക്ക് ഒരു വചസ്സു
ഞങ്ങൾക്ക് ഒരു തരം വിചാരം
അഖിലരും വരുന്നു പൊൻചരണം തേടി
ഹരിഹരാത്മജ നീ ശരണം അയ്യപ്പ
ശരണം അയ്യപ്പ സ്വാമി ശരണം അയ്യപ്പ

വനതലം വിറക്കും വലിയ ശബ്ദ ധാര
സുരപഥം നടുങ്ങും ശരണ ശബ്ദധാര
അടവികൾ കടന്നു മലകളും കടന്നു
പരമപാവനം പൂങ്കാവനം കടന്നു
വരികയായി ഞങ്ങൾ അരികിലായി ഞങ്ങൾ
ഹരിഹരാത്മജ നീ ശരണം അയ്യപ്പ
ശരണം അയ്യപ്പ സ്വാമി ശരണം അയ്യപ്പ